CELEX: 62017TB0732
Language: da
Date: 2018-09-18 00:00:00
Title: Sag T-732/17: Rettens kendelse af 18. september 2018 — Dreute mod Parlamentet (Personalesag — tjenestemænd — midlertidig tjeneste i anden stilling i tjenestens interesse — overførsel — søgsmålsinteresse ophørt — delvist ufornødent at træffe afgørelse — åbenbart, at søgsmålet delvis ikke kan antages til realitetsbehandling, delvis er retligt ugrundet)

26.11.2018   
            
            
               DA
            
            
               Den Europæiske Unions Tidende
            
            
               C 427/74
            
         
      Rettens kendelse af 18. september 2018 — Dreute mod Parlamentet
      (Sag T-732/17) (1)
      
      (Personalesag - tjenestemænd - midlertidig tjeneste i anden stilling i tjenestens interesse - overførsel - søgsmålsinteresse ophørt - delvist ufornødent at træffe afgørelse - åbenbart, at søgsmålet delvis ikke kan antages til realitetsbehandling, delvis er retligt ugrundet)
      (2018/C 427/100)
      Processprog: fransk
      
         Parter
      
      
         Sagsøger: Olivier Dreute (Bruxelles, Belgien) (ved advokaterne L. Levi og A. Blot)
      
         Sagsøgt: Europa-Parlamentet (ved L. Darie og R. Ignătescu, som befuldmægtigede)
      
         Sagens genstand
      
      Søgsmål støttet på artikel 270 TEUF med påstand dels om annullation, for det første, af afgørelsen truffet af Parlamentets generalsekretær den 30. januar 2017 om at omplacere sagsøgeren inden for den nævnte institution, for det andet, af afgørelsen truffet af Parlamentets formand den 20. juli 2017 om afslag på sagsøgerens klage samt, om fornødent, af afgørelsen truffet af Parlamentets generalsekretær den 12. juli 2017 om sagsøgerens midlertidige tjeneste i anden stilling i tjenestens interesse i Kommissionen, dels om erstatning for det tab, som sagsøgeren angiveligt har lidt.
      
         Konklusion
      
      
                  1)
               
               
                  Sagen afvises for så vidt som den vedrører annullation af afgørelsen truffet af Parlamentets generalsekretær den 12. juli 2017.
               
            
                  2)
               
               
                  Det er ufornødent at træffe afgørelse om påstanden om annullation af afgørelsen truffet af Parlamentets generalsekretær den 30. januar 2017 og om afgørelsen af 20. juli 2017 om afslag på den af Oliver Dreute indgivne klage over sidstnævnte afgørelse.
               
            
                  3)
               
               
                  Erstatningspåstanden forkastes som åbenbart retligt ugrundet.
               
            
                  4)
               
               
                  Olivier Dreute betaler sagsomkostningerne.
               
            
         (1)  EUT C 13 af 15.1.2018.